ai4bharat/Pralekha huggingface dataset:
संस्कृति मंत्रालय
संस्कृति मंत्रालय ने जम्मू और कश्मीर की भूली-बिसरी महान महिलाओं पर डॉ. सोनल मानसिंह द्वारा एक नृत्य नाटिक की प्रस्तुति- “स्त्री देश” का आयोजन किया
“स्त्री देश” कश्मीर पर शासन करने वाली 13 महिलाओं के अज्ञात तथ्यों पर उनकी गाथा के माध्यम से प्रकाश डालता है: श्रीमती मीनाक्षी लेखी
संस्कृति मंत्रालय ने आज नई दिल्ली के कमानी सभागार में जम्मू-कश्मीर की 13 दिग्गज महिलाओं के जीवन पर आधारित "स्त्रीदेश" नामक एक नृत्य-नाटिका का आयोजन किया। इस कार्यक्रम में केंद्रीय विदेश और संस्कृति राज्य मंत्री श्रीमती मीनाक्षी लेखी की गरिमामयी उपस्थिति में प्रसिद्ध नृत्यांगना, पद्म विभूषण और संसद सदस्य  डॉ. सोनल मानसिंह, द्वारा नृत्य के माध्यम से इसकी भावपूर्ण प्रस्तुति की गई। इस कार्यक्रम में राजनयिक, मंत्रालय के अधिकारियों के साथ-साथ नई दिल्ली के नागरिकों ने भाग लिया।
इस अवसर पर, श्रीमती मीनाक्षी लेखी ने कहा कि इन गाथाओं को सुनाकर प्रभावी ढंग से आम जनता के सामने लाया जा सकता है और स्त्री देश पूरी तरह से इसकी गाथा है।
उन्होंने कहा कि नृत्य नाटिका उस अज्ञात तथ्य को उजागर करती है कि 13 महिलाओं ने कश्मीर पर शासन किया। उन्होंने कहा कि गाथा को नृत्य, संगीत, नाटक के माध्यम से सबसे अच्छी तरह से प्रस्तुत किया जा सकता है और स्त्री देश का भी यही उद्देश्य है।
यह नृत्य-नाटिका डॉ. आशीष कौल द्वारा लिखे गए शोध मोनोग्राफ पर आधारित है जिसका उद्देश्य जम्मू-कश्मीर की भूली-बिसरी महिलाओं का दस्तावेजीकरण करना और जम्मू-कश्मीर की इन 13 महान महिलाओं के समय का वर्णन करना है। इस कार्यक्रम ने जम्मू और कश्मीर के इतिहास को महान महिलाओं की भूमि के रूप में प्रदर्शित किया और इसके माध्यम से यशोवती, ईशान देवी, वाक्पुष्ता, सुगंधा रानी, रानी डिड्डा, श्रीलेखा, सिला, सूर्यमति, कल्हनिका के जीवन को दर्शाया गया है।
इस नृत्य नाटिका में दिखाया गया है कि कैसे एक समाज के रूप में भारत पारंपरिक रूप से 'लैंगिक समानता' वाला समाज रहा है और महिला नेतृत्व भारतीय समाज की प्राचीन परंपराओं में शामिल रहा है। नृत्य-नाटिका के माध्यम से विदेशी राजनयिकों को भारतीय समाज में लंबे समय से उपस्थित लैंगिक समानता की झलक दिखाई गई। नृत्यांगना ने अपने सांस्कृतिक प्रदर्शनों के माध्यम से राजनयिकों को मंत्रमुग्ध कर दिया था जिससे उन्हें भारत की समृद्ध सांस्कृतिक विरासत और परंपराओं के बारे में जानकारी भी मिली।
इस कार्यक्रम में कई देशों के मिशनों का प्रतिनिधित्व उनके मिशन प्रमुखों और प्रतिनियुक्तों के माध्यम से किया गया था। इस कार्यक्रम में भारत में इटली के राजदूत श्री विन्सेन्ज़ो डी लुका, बेल्जियम के राजदूत श्री डिडिएर वेंडरहासेल्ट, भारत में यूरोपीय संघ के प्रतिनिधि के तौर पर राजदूत श्री आसेन इसेव, भारत में किर्गिज़ गणराज्य के राजदूत और पूर्णाधिकारी उपस्थित थे।
इस कार्यक्रम में ब्रिटेन, सूरीनाम, पनामा, मालदीव, ब्राजील, कोलंबिया, नीदरलैंड, जापान, चिली सहित कई अन्य मिशनों के प्रतिनिधियों ने भी भाग लिया। राजनयिक समूह ने इस आयोजन से भारतीय समाज, परंपराओं और इतिहास के बारे में मिली महत्वपूर्ण जानकारी के लिए इसकी सराहना की।
प्रधानमंत्री कार्यालय
प्रधानमंत्री और जापान के प्रधानमंत्री के बीच टेलीफोन पर बातचीत
प्रधानमंत्री श्री नरेन्द्र मोदी ने आज जापान के प्रधानमंत्री महामहिम शिंजो आबे के साथ टेलीफोन पर बातचीत की।
दोनों नेताओं ने महामारी कोविड-19 के कारण उत्पन्न वैश्विक स्वास्थ्य और आर्थिक चुनौतियों पर चर्चा की। उन्होंने इस संकट से निपटने के लिए अपने-अपने देश में उठाए गए कदमों के बारे में भी चर्चा की।
दोनों नेताओं ने संकट की इस घड़ी में अपने-अपने देश में मौजूद एक-दूसरे के नागरिकों को प्रदान की गई सहायता और सुविधा के लिए सराहना व्यक्त कीऔर इस तरह के समन्वय को जारी रखने पर सहमति प्रकट की।
दोनों नेताओं ने इस बात पर सहमति प्रकट की कि भारत-जापान साझेदारी दुनिया को इस महामारी से उत्पन्न चुनौतियों का समाधान तलाशने में महत्वपूर्ण भूमिका निभा सकती है।
(एएम/आरके
प्रधानमंत्री कार्यालय
प्रधानमंत्री ने अमरीकी राष्ट्रपति की भारत यात्रा पर खुशी जाहिर की
प्रधानमंत्री श्री नरेन्द्र मोदी ने अमरीका के राष्ट्रपति डोनल्ड ट्रंप की 24 और 25 फरवरी, 2020 को होने वाली आगामी भारत यात्रा पर खुशी जाहिर की है। प्रधानमंत्री ने कहा कि श्री ट्रंप की यात्रा विशेष महत्व की है और इससे दोनों देशों के मित्रतापूर्ण सम्बन्धों को मजबूत बनाने में मदद मिलेगी।
अपने ट्वीटों में प्रधानमंत्री ने कहा:
एस.शुक्ला/एएम/केपी/वाईबी– 5696
(Visitor Counter : 245
स्वास्थ्य एवं परिवार कल्याण मंत्रालय
डॉ. हर्षवर्धन ने आगरा में आईसीएमआर-एनजेआईएल और ओएमडी, में नए अनुसंधान भवन 'देसिकन भवन’ का उद्घाटन किया
भारत सरकार के माननीय केंद्रीय स्वास्थ्य और परिवार कल्याण मंत्री, डॉ. हर्षवर्धन ने आगरा में आज आईसीएमआर-एनजेआईएल और ओएमडी, में कोविड-19 की नैदानिक सुविधा से सुसज्जित नए अनुसंधान भवन 'देसिकन भवन’ का उद्घाटन किया। इस अवसर पर भारतीय आयुर्विज्ञान अनुसंधान संस्थान-आईसीएमआर के महानिदेशक और स्वास्थ्य अनुसंधान विभाग के सचिव प्रो बलराम भार्गव उपस्थिति थे।
यह भवन, पशु प्रयोगों, कोविड-19 नमूनों की जांच, विभिन्न माइकोहेक्टीरियु के पूरे जीनोम अनुक्रमण: तपेदिक रोधी दवा के विकास के लिए औषधीय पौधों से प्रजातियों और फाइटोकेमिकल निष्कर्षण जैसी अनुसंधान सुविधाओं के लिए समर्पित है। कोविड-19 परीक्षण प्रयोगशाला की क्षमता प्रतिदिन लगभग 1200 नमूनों की जांच की है। यह कोविड परीक्षण प्रयोगशाला बायो सुरक्षा स्तर- II  कैबिनेट्स, स्वचालित आरएनए निष्कर्षक और रियल टाइम पीसीआर मशीनों से युक्त है, जिसके साथ परीक्षण परिणाम एक दिन के अंदर मिल जाते हैं।
माननीय स्वास्थ्य मंत्री ने कोविड-19 महामारी के दौरान आईसीएमआर द्वारा किए गए कार्यों के पर प्रकाश डाला और इसके लिए आईसीएमआर के महानिदेशक की सराहना की। डॉ. हर्षवर्धन ने कहा कि आई सी एम आर भविष्य में उभरते संक्रामक रोगों को रोकने और प्रबंधित करने में मदद कर सकता है, और तपेदिक रोग के निदान और उपचार में आई सी एम आर के प्रयास भी 2025 तक हमारे प्रिय प्रधानमंत्री का टीबी का देश से उन्मूलन का लक्ष्य प्राप्त करने का सपना पूरा करने में मदद करेंगे।
आई सी एम आर के महानिदेशक प्रो. बलराम भार्गव ने आईसीएमआर, एनजेआईएल और ओएमडी में माइकोबैक्टीरियल अनुसंधान के क्षेत्र में किए जा रहे कार्यों की सराहना की। आई सी एम आर के महानिदेशक ने यह भी कहा कि आई सी एम आर ने आईसीवीआर संस्थान प्रयोगशालाओं में कोविड-19 के गहन परीक्षण द्वारा कोविड-19 का प्रबंधन करने में बहुत मजबूत किया है जिससे महामारी के शीघ्र प्रबंधन में आसानी हुई है। यह आई सी एम आर का प्रयास है जो 81 प्रतिशत सफलता के साथ कोविड-19 के लिए वैक्सीन लाया है।
संस्थान के निदेशक, डॉ. श्रीपाद ए. पाटिल ने संस्थान में कुष्ठ और तपेदिक से संबंधित रोगी देखभाल गतिविधियों और आईसीएमआर-एनजेआईएल और ओएमडी में नए भवन में अनुसंधान सुविधाओं के बारे में भी जानकारी दी।
नए भवन का नाम संस्थान के पहले निदेशक डॉ. के.वी. देसिकन,के नाम पर रखा गया है। डॉ. देसिकन ने भी अपनी उपस्थिति से इस समारोह की शोभा बढ़ाई। इस अवसर पर आई सी एम आर के क्षेत्रीय आयुर्विज्ञान अनुसंधान केंद्र, गोरखपुर के निदेशक, डॉ. रजनी कांत और बी एम एच आर सी की निदेशक डॉ. प्रभा देसिकन भी उपस्थित थे। इस महासम्मेलन में स्थानीय प्रशासन, सांसद, राज्य मंत्री, आगरा विश्वविद्यालय के उप-कुलपति और एस एन मेडिकल कॉलेज के प्राचार्य और अन्य संस्थानों के लोग भी उपस्थित थे।
संस्थान के बारे में:
आई सी एम आर- नेशनल जालमा इंस्टीट्यूट फॉर लेप्रोसी एंड अदर माइकोबैक्टीरियल डिजीज यानी राष्ट्रीय जालमा कुष्ठ रोग और अन्य माइकोबैक्टीरियल रोग संस्थान , आगरा को 1967 में एशिया के लिये जापान कुष्ठ रोग अभियान  द्वारा स्थापित किया गया था और 1976 में भारतीय आयुर्विज्ञान अनुसंधान परिषद को सौंप दिया गया था। आईसीएमआर, एनजेआईएल और ओएमडी निम्न प्रमुख क्षेत्रों में कुष्ठ, टीबी और अन्य मायोबैक्टीरियल रोगों पर बुनियादी और अनुप्रयुक्त अनुसंधान करता है :  प्रारंभिक निदान और उपचार, संक्रामक गतिकी  कुष्ठ रोग में विकृति की रोकथाम  क्षेत्र अध्ययन  परिचालन अनुसंधान  प्रयोगशाला में माइकोबैक्टीरियल रोगों पर शोध और कुष्ठ रोग के लिए एमआईपी टीका।
रेल मंत्रालय
भारतीय रेलवे ने यूजर डिपो मॉड्यूल  की शुरुआत की
यह मैनुअल वर्किंग से डिजिटल वर्किंग में रूपांतरण करते हुए सभी हितधारकों के साथ लेन-देन एवं ऑनलाइन सूचनाओं के आदान-प्रदान में तेजी लाएगा
यह यूजर डिपो समेत संपूर्ण आपूर्ति श्रृंखला में डिजिटलीकरण को सुनिश्चित करेगा
सीआरआईएस  द्वारा विकसित किए गए यूजर डिपो मॉड्यूल  को श्री पी.सी. शर्मा, सदस्य  द्वारा 28 सितम्बर 2020 को पश्चिम रेलवे के सभी यूजर डिपो के लिए डिजिटल रूप में शुरू किया।
इस प्रणाली को जल्द ही भारतीय रेलवे के सभी क्षेत्रों में लागू किया जाएगा। स्टोर डिपो तक रेलवे की आपूर्ति श्रृंखला का पहले ही डिजिटलीकरण किया जा चुका है, हालांकि यूजर के स्तर पर गतिविधियां मैनुअल रूप से ही की जा रही हैं। इस प्रणाली के कार्यान्वित होने से मैनुअल वर्किंग से डिजिटल वर्किंग में रूपांतरण से सभी हितधारकों के साथ लेन-देन एवं ऑनलाइन सूचनाओं के आदान-प्रदान में तेजी आएगी। इसके माध्यम से यूजर डिपो सहित पूरे सप्लाई चेन का डिजिटलीकरण सुनिश्चित होगा।
इस प्रणाली के द्वारा विकसित परिसंपत्ति प्रबंधन के अलावा अर्थव्यवस्था, दक्षता और पारदर्शिता में सुगमता आएगी। यह उन्नत सेवा स्तर और ग्राहकों की संतुष्टि को भी सुनिश्चित करेगा।
एमजी/एएम/एके/एसके
(Visitor Counter : 332
प्रधानमंत्री कार्यालय
प्रधानमंत्री श्री नरेन्द्र मोदी ने आयुष चिकित्सकों के साथ विचार-विमर्श किया
आयुष सेक्टर में राष्ट्र को स्वस्थ रखने की लंबी परंपरा रही है; इन्हें ‘कोविड-19’ को फैलने से रोकने में महत्वपूर्ण भूमिका निभानी है: प्रधानमंत्री
आयुष में इस बीमारी का इलाज होने के अप्रमाणित दावों को परखने और इसकी तथ्य-जांच अत्यंत आवश्यक है: प्रधानमंत्री
प्रधानमंत्री ने कहा, ‘जनता तक पहुंचने और निरंतर जागरूकता उत्पन्न करने के लिए टेलीमेडिसिन के प्लेटफॉर्म का उपयोग करें’
प्रधानमंत्री ने #YogaAtHome को बढ़ावा देने के लिए आयुष मंत्रालय के प्रयासों की सराहना की
प्रधानमंत्री श्री नरेन्द्र मोदी ने आज वीडियो कॉन्फ्रेंस के माध्यम से आयुष सेक्टर के चिकित्सकों के साथ विचार-विमर्श किया।
प्रधानमंत्री ने कहा कि आयुष सेक्टर में राष्ट्र को स्वस्थ रखने की एक लंबी परंपरा रही है और ‘कोविड-19’ से निपटने के लिए निरंतर जारी ठोस प्रयासों में इसका विशेष महत्व कई गुना बढ़ गया है। प्रधानमंत्री ने कहा कि आयुष चिकित्सकों का नेटवर्क पूरे देश में फैला हुआ है, अत: उनके लिए यह अत्यंत आवश्यक है कि वे डब्ल्यूएचओ के दिशा-निर्देशों के अनुसार काम करते हुए उन अच्छी प्रथाओं या तौर-तरीकों पर अमल करने के संदेश को फैलाने के लिए इस नेटवर्क का उपयोग करें जिन्हें वायरस को फैलने से रोकने के लिए किए जा रहे प्रयासों में अपनाने की नितांत आवश्यकता है। उन्होंने इस कठिन समय में दिमाग को तनाव मुक्त करने और शरीर को सुदृढ़ बनाने हेतु #YogaAtHome को बढ़ावा देने के लिए आयुष मंत्रालय द्वारा किए जा रहे प्रयासों की सराहना भी की।
प्रधानमंत्री ने यह बात रेखांकित की कि आयुष में इस बीमारी का इलाज होने के अप्रमाणित दावों को परखने और इसकी तथ्य-जांच अत्यंत आवश्यक है। उन्होंने कहा कि आयुष वैज्ञानिकों, आईसीएमआर, सीएसआईआर और अन्य अनुसंधान संगठनों को साक्ष्य आधारित शोध के लिए निश्चित तौर पर एकजुट होना चाहिए। उन्होंने कहा कि देश को इस चुनौती से पार पाने के लिए समस्त स्वास्थ्य कार्यबल का उपयोग करने के लिए अवश्य ही तैयार रहना चाहिए, और यदि जरूरत पड़े तो सरकार आयुष से जुड़े निजी डॉक्टरों से मदद देने का अनुरोध कर सकती है।
प्रधानमंत्री ने यह सुझाव दिया कि आयुष दवा निर्माता अपने संसाधनों का उपयोग सैनिटाइजर जैसी आवश्यक वस्तुओं के उत्पादन में कर सकते हैं जिनकी भारी मांग इन दिनों है। प्रधानमंत्री ने इस महामारी से लड़ने के लिए उनसे जनता तक पहुंचने और निरंतर जागरूकता उत्पन्न करने के लिए टेलीमेडिसिन के प्लेटफॉर्म का उपयोग करने का आह्वान किया। उन्होंने महामारी को फैलने से रोकने के लिए पूरे उत्साह के साथ सामाजिक दूरी बनाए रखने के महत्व पर भी प्रकाश डाला।
आयुष चिकित्सकों ने कोविड-19 के खिलाफ देश की लड़ाई का नेतृत्व करने के लिए प्रधानमंत्री की भूरि-भूरि प्रशंसा की। उन्होंने शरीर की रोग-प्रतिरोधक क्षमता बढ़ाने के लिए इन पारंपरिक प्रथाओं या तौर-तरीकों के प्रभाव के बारे में चर्चा की। उन्होंने रोग के लक्षणों के अनुसार उपचार के लिए अनुसंधान करने संबंधी अपने प्रयासों का भी उल्लेख किया और इसके साथ ही संकट के इस समय में राष्ट्र की सेवा करने की इच्छा व्यक्त की।
प्रधानमंत्री ने कहा कि विश्व भर में भारत की पारंपरिक दवाओं और चिकित्सा पद्धतियों के बारे में जागरूकता उत्पन्न करना अत्यंत आवश्यक है। उन्होंने जन सेवा के लिए निरंतर प्रयास करने के लिए आयुष चिकित्सकों का धन्यवाद किया और इसके साथ ही ‘कोविड-19’ के खिलाफ भारत की लड़ाई में इनके द्वारा निभाई जाने वाली महत्वपूर्ण भूमिका पर फिर से प्रकाश डाला।
केंद्रीय आयुष मंत्री, कैबिनेट सचिव और आयुष मंत्रालय में सचिव ने भी इस विचार-विमर्श में भाग लिया।
प्रधानमंत्री कार्यालय
प्रधानमंत्री ने ईस्टर के विशेष अवसर पर ईसाई समुदाय के आध्यात्मिक नेताओं से मुलाकात की
दिल्ली स्थित सेक्रेड हार्ट कैथेड्रल की यात्रा की झलकियां साझा कीं
प्रधानमंत्री श्री नरेन्द्र मोदी ने ईस्टर के विशेष अवसर पर ईसाई समुदाय के आध्यात्मिक नेताओं से मुलाकात की। श्री मोदी ने इस अवसर पर दिल्ली में सेक्रेड हार्ट कैथेड्रल की यात्रा की झलकियां भी साझा कीं।
प्रधानमंत्री ने ट्वीट किया;
"आज, ईस्टर के विशेष अवसर पर, मुझे दिल्ली स्थित सेक्रेड हार्ट कैथेड्रल जाने का अवसर मिला। मैंने ईसाई समुदाय के आध्यात्मिक नेताओं से भी मुलाकात की।
यहां कुछ झलकियां हैं।"
"ईस्टर पर सेक्रेड हार्ट कैथेड्रल, दिल्ली की कुछ और तस्वीरें।
कामना है कि यह दिन समाज में और अधिक खुशी और सद्भाव लाये।"
प्रधानमंत्री कार्यालय
प्रधानमंत्री ने म्वालिमू न्येरेरे को उनकी 100वीं जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने भारत के मित्र और महान नेता म्वालिमू न्येरेरे को उनकी 100वीं जयंती पर श्रद्धांजलि अर्पित की है। श्री मोदी ने कहा कि म्वालिमू न्येरेरे के एकता और समानता के सिद्धांत आज भी पहले की तरह प्रासंगिक हैं। उन्होंने कहा कि श्री न्येरेरे का जीवन और उनके कार्य हम सबके लिये सतत प्रेरणा बने रहेंगे।
प्रधानमंत्री ने ट्वीट किया हैः
“म्वालिमू न्येरेरे का जीवन और उनके कार्य हम सबके लिये सतत प्रेरणा बने रहेंगे। उनके एकता और समानता के सिद्धांत आज भी पहले की तरह प्रासंगिक हैं। भारत के मित्र और महान नेता म्वालिमू न्येरेरे को उनकी 100वीं जयंती पर मेरी श्रद्धांजलि।”
श्रम और रोजगार मंत्रालय
भारत ने 35 वर्षों बाद अंतर्राष्ट्रीय श्रम संगठन के शाषी निकाय की अध्यक्षता ग्रहण की
भारत और अंतर्राष्ट्रीय श्रम संगठन-आईएलओ के बीच 100 वर्षों के उपयोगी संबंधों के एक नए अध्याय को चिह्नित करते हुए, भारत ने 35 वर्षों बाद अंतर्राष्ट्रीय श्रम संगठन के शाषी निकाय की अध्यक्षता ग्रहण की है। श्रम और रोजगार सचिव श्री अपूर्व चंद्रा को अक्टूबर 2020 से जून 2021 तक की अवधि के लिए अंतर्राष्ट्रीय श्रम संगठन-आईएलओ के शाषी निकाय के अध्यक्ष के रूप में चुना गया है। आईएलओ के शाषी निकाय काअध्यक्ष अंतर्राष्ट्रीय स्तर का जाना माना पद है।
शाषी निकाय  आईएलओ का शीर्ष कार्यकारी निकाय है जो नीतियों, कार्यक्रमों, एजेंडे, बजट का निर्धारण करता है और महानिदेशक का चुनाव का कार्य भी करता है। वर्तमान समय में आईएलओ के 187 सदस्य हैं। श्री अपूर्व चन्द्रा नवंबर 2020 में होने वाली शाषी निकाय की आगामी बैठक की अध्यक्षता करेंगे। जिनेवा में, उनके पास सदस्य देशों के वरिष्ठ अधिकारियों और सामाजिक भागीदारों के साथ बातचीत करने का अवसर होगा। यह संगठित या असंगठित क्षेत्र में सभी श्रमिकों को सामाजिक सुरक्षा के सार्वभौमिकरण के बारे में मंशा स्पष्ट करने के अलावा श्रम बाजार की कठोरता को दूर करने के लिए सरकार द्वारा की गई परिवर्तनकारी पहलों के प्रतिभागियों को भी एक मंच प्रदान करेगा।
श्री अपूर्व चंद्रा 1988 बैच के महाराष्ट्र कैडर के भारतीय प्रशासनिक सेवा  अधिकारी हैं। श्री चंद्रा ने भारत सरकार के पेट्रोलियम और प्राकृतिक गैस मंत्रालय में सात साल से अधिक समय व्यतीत किया है। श्री चंद्रा ने महाराष्ट्र सरकार में प्रधान सचिव  के रूप में 2013 से 2017 के बीच चार वर्षों तक काम किया है। श्री अपूर्व चंद्रा रक्षा मंत्रालय में महानिदेशक  के रूप में 01.12.2017 को शामिल हुए थे। उन्होने अधिग्रहण प्रक्रिया में तेजी लाकर भारतीय सशस्त्र बलों को मजबूत करने के लिये कार्य किया था। उन्होंने नई रक्षा अधिग्रहण प्रक्रिया का मसौदा तैयार करने के लिए समिति की अध्यक्षता की। 1 अक्टूबर 2020 से रक्षा अधिग्रहण प्रक्रिया 2020 प्रभावी हो गई है और इसी दिन उन्होने श्रम और रोज़गार मंत्रालय के सचिव के रूप में पद भार संभाला है।
वित्त मंत्रालय
‘जीएसटीआर-2ए’ में आयात डेटा
विदेश से वस्तुओं के आयात और एसईजेड इकाइयों/एसईजेड डेवलपरों से की गई आंतरिक आपूर्ति का विवरण दर्शाने के लिए ‘जीएसटीआर-2ए’ में दो नई तालिकाएं सम्मलित की गई हैं। करदाता अब अपने उस ‘बिल ऑफ एंट्री डेटा’ को देख सकते हैं जो जीएसटी सिस्टम  द्वारा आइसगेट सिस्टम  से प्राप्त किया जाता है। वर्तमान डेटा अपलोड परीक्षण आधार पर किया गया है, ताकि इसकी कार्यक्षमता या व्यावहारिकता का सही ढंग से अनुभव हो सके और इस संबंध में करदाताओं से आवश्यक प्रतिक्रिया  प्राप्त हो सके।
वर्तमान में यह सिस्टम 6 अगस्त, 2020 तक के आंकड़ों  को दर्शा रहा है। इसके अलावा, करदाता इस तथ्य को नोट कर सकते हैं कि वर्तमान में इस सिस्टम में गैर-कम्प्यूटरीकृत बंदरगाहों  पर दाखिल किए गए ‘बिल ऑफ एंट्री’ के लिए आयात संबंधी जानकारी के साथ-साथ कूरियर सेवाओं/डाकघर के जरिए किए गए आयात से जुड़ी जानकारी उपलब्ध नहीं है। इसे शीघ्र ही उपलब्ध कराया जाएगा।
यह भी उल्लेखनीय है कि ‘बिल ऑफ एंट्री’ के विवरण में किए गए संशोधन की जानकारी भी शीघ्र ही उपलब्ध कराई जाएगी।
करदाताओं से अनुरोध किया जाता है कि वे स्वयं-सेवा पोर्टल  पर स्वयं ही पहल करके अपने फीडबैक को साझा करें।
राष्ट्रपति सचिवालय
राष्ट्रपति ने दशहरे की पूर्व संध्या पर देशवासियों को बधाई दी
राष्ट्रपति श्री रामनाथ कोविंद ने दशहरे की पूर्व संध्या पर अपने संदेश में कहाः-
“विजया दशमी के शुभ अवसर पर, मैं सभी देशवासियों और विदेश में बसे हुए सभी भारतीयों को हार्दिक बधाई और शुभकामनाएं देता हूं।
विजया दशमी को बुराई पर अच्छाई की विजय के प्रतीक के रूप में मनाया जाता है। यह त्योहार हमें नैतिकता, भलाई और सदाचार के रास्ते पर चलना सिखाता है। भगवान राम का व्यक्तित्व और मर्यादा-पुरुषोत्तम के रूप में उनका सम्यक् आचरण जन-जन के लिए एक आदर्श है।
मेरी कामना है कि यह त्योहार समाज के नैतिक आधार को मजबूत बनाए और सभी देशवासियों को राष्ट्र निर्माण के लिए प्रेरित करे।”
रेल मंत्रालय
मांग बढ़ने के साथ, भारतीय रेल ने जून 2021 में 660 अतिरिक्त ट्रेनों को दी स्वीकृति
18.06.2021 तक, लगभग 983 मेल/एक्सप्रेस ट्रेनों का परिचालन हो रहा है
कोरोना की गति सपाट होने के साथ, भारतीय रेल जनता की यात्रा को सुगम बनाने, प्रवासी कामगारों की आवाजाही के लिए ट्रेनें उपलब्ध कराने और विभिन्न मूल गंतव्य क्लस्टरों में प्रतीक्षा सूची खत्म करने के लिए कई विशेष ट्रेनों का संचालन बढ़ाने जा रहा है।
कोविड से पहले, रोजाना औसतन लगभग 1768 मेल/ एक्सप्रेस ट्रेनों का संचालन हो रहा था।
18.06.2021 तक, लगभग 983 मेल/ एक्सप्रेस ट्रेनों का रोजाना परिचालन हो रहा है, जो कोविड से पहले के स्तर की तुलना में लगभग 56 प्रतिशत है। मांग और व्यावसायिक जरूरतों के आधार पर ट्रेनों की संख्या धीरे-धीरे बढ़ाई जा रही है।
01.06.2021 तक, लगभग 800 मेल/ एक्सप्रेस ट्रेनें परिचालन में थीं। 01.06.2021 से 18.06.2021 तक की अवधि के दौरान, क्षेत्रीय रेलवे को 660 अतिरिक्त मेल/ एक्सप्रेस ट्रेनों के परिचालन को मंजूरी दी गई थी।
इनका विवरण इस प्रकार है:-
|
|
क्र. सं.
|
|
रेलवे
|
|
एमएसपीसी
|
|
एचएसपी
|
|
कुल
|
|
1
|
|
सीआर
|
|
24
|
|
2
|
|
26
|
|
2
|
|
ईसीआर
|
|
10
|
|
8
|
|
18
|
|
3
|
|
ईआर
|
|
64
|
|
4
|
|
68
|
|
4
|
|
एनसीआर
|
|
16
|
|
0
|
|
16
|
|
5
|
|
एनईआर
|
|
32
|
|
6
|
|
38
|
|
6
|
|
एनएफआर
|
|
28
|
|
0
|
|
28
|
|
7
|
|
एनआर
|
|
158
|
|
0
|
|
158
|
|
8
|
|
एनडब्ल्यूआर
|
|
32
|
|
2
|
|
34
|
|
9
|
|
एससीआर
|
|
20
|
|
64
|
|
84
|
|
10
|
|
एसईसीआर
|
|
16
|
|
0
|
|
16
|
|
11
|
|
एसईआर
|
|
44
|
|
16
|
|
60
|
|
12
|
|
एसआर
|
|
66
|
|
4
|
|
70
|
|
13
|
|
डब्ल्यूसीआर
|
|
28
|
|
0
|
|
28
|
|
14
|
|
डब्ल्यूआर
|
|
14
|
|
2
|
|
16
|
|
कुल
|
|
552
|
|
108
|
|
660एमएसपीसी – मेल/एक्सप्रेस स्पेशल, एचएसपी – हॉलिडे स्पेशल
यह ध्यान रखना चाहिए कि क्षेत्रीय रेलवे मंडलों को स्थानीय हालात, टिकट मांग की स्थिति और क्षेत्र में कोविड के मामलों को देखते हुए चरणबद्ध तरीके से ट्रेनों का संचालन बहाल करने की सलाह दी जाती है।
इस्पात मंत्रालय
श्री संजय कुमार सिंह ने इस्पात मंत्रालय के सचिव का कार्यभार ग्रहण किया
श्री संजय कुमार सिंह ने आज नई दिल्ली में इस्पात मंत्रालय के सचिव का पदभार ग्रहण किया। श्री संजय कुमार मध्य प्रदेश कैडर के 1987 बैच के भारतीय प्रशासनिक अधिकारी-आईएएस हैं। श्री सिंह ने कार्मिक और प्रशिक्षण विभाग  के सचिव श्री पी.के. त्रिपाठी का स्थान लिया है। श्री त्रिपाठी इस्पात मंत्रालय के सचिव का अतिरिक्त प्रभार संभाल रहे थे। श्री संजय कुमार सिंह को सोमवार को केंद्र सरकार द्वारा किए गए एक प्रमुख शीर्ष-स्तरीय नौकरशाही फेरबदल के हिस्से के रूप में इस्पात मंत्रालय के सचिव के रूप में नियुक्त किया गया था।
श्री संजय कुमार सिंह वर्तमान पद संभालने से पहले प्रशासनिक सुधार और लोक शिकायत विभाग  और पेंशन और पेंशनभोगी कल्याण विभाग  के सचिव के पद पर कार्यरत थे।
प्रधानमंत्री कार्यालय
प्रधानमंत्री ने बर्मिंघम राष्ट्रमंडल खेल, 2022 में भारोत्तोलन में कांस्य पदक जीतने पर गुरदीप सिंह को बधाई दी
प्रधानमंत्री श्री नरेन्द्र मोदी ने बर्मिंघम राष्ट्रमंडल खेल, 2022 में भारोत्तोलन में कांस्य पदक जीतने पर गुरदीप सिंह को बधाई दी है।
प्रधानमंत्री ने ट्वीट किया;
"कड़ी मेहनत और समर्पण से उत्कृष्ट परिणाम मिलते हैं...गुरदीप सिंह ने राष्ट्रमंडल खेल में भारोत्तोलन में कांस्य पदक जीतकर यही दिखाया है। उन्होंने हमारे नागरिकों के बीच खुशी की भावना को और बढ़ाया है। उन्हें बधाई और शुभकामनाएं।"
रक्षा मंत्रालय
वायुसेना स्टेशन हिंडन में ग्रीष्मकालीन साहस शिविर
(वायुसेना स्टेशन हिंडन में बच्चों और उनके परिवारों के लिए 12 से 15 मई, 2018 तक ग्रीष्मकालीन साहस शिविर का आयोजन किया गया। भाग लेने वालों में साहस भाव, साथी भाव और आत्म-अनुशासन भाव भरने के लिए शिविर का आयोजन किया गया।
वायुसेना के योद्धाओं और उनके परिजनों सहित कुल 600 कर्मियों ने माइक्रोलाइट फ्लाइंग, पावरहैंड ग्लाइडिंग, पारासेलिंग, रैपेलिंग, जॉर्बिंग, गो कार्टिंग और स्वीमिंग जैसी स्पर्धाएं आयोजित की गईं। गर्मी, थकान और पानी की कमी से निपटने के लिए पर्याप्त कदम उठाए गए।
वायुसेना स्टेशन हिंडन में उम्मीद विद्याकिरण विद्यालय के बच्चों और शिक्षकों को भी सम्मानित किया गया। कुल 26 बच्चों और स्कूल के 22 कर्मचारियों ने भाग लिया और विभिन्न साहसिक गतिविधियों का आनंद उठाया।
शिविर का आयोजन सुबह और शाम के सत्रों में किया गया, ताकि सभी का भाग लेना सुनिश्चित हो सके। भाग लेने वालों ने उत्साह के साथ विभिन्न गतिविधियों को देखा।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.17 करोड़ टीके लगाए जा चुके हैं
बीते चौबीस घंटों में 50,871 टीके लगाए गए
भारत में सक्रिय मरीजों की संख्या 2,035 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 163 लोग स्वस्थ हुए,अब तक स्वस्थ हुए कुल लोगों की संख्या 4,41,48,472 है
पिछले 24 घंटों में 89 नए मामले सामने आए
दैनिक सक्रिय मामलों की दर 0.05 प्रतिशत है
साप्ताहिक सक्रिय मामलों की दर 0.09 प्रतिशत है
अब तक 91.34 करोड़ जांच की जा चुकी हैं,बीते चौबीस घंटों में 1,63,342 जांच की गई
पर्यटन मंत्रालय
पर्यटन मंत्रालय ने “देखो अपना देश” श्रृंखला के तहत ‘तस्वीरों में भोपाल: परंपरा, संस्कृति और पर्यटन’ विषय पर 21वां वेबिनार आयोजित किया
पर्यटन मंत्रालय का “देखो अपना देश” वेबिनार 19 मई, 2020 को आयोजित किया गया जिसमें 'अतुल्य भारत के दिल' एवं प्रदेश की राजधानी भोपाल की परंपरा, संस्कृति और पर्यटन पर चर्चा की गयी।
पर्यटन मंत्रालय की अपर महानिदेशक सुश्री रूपिंदर ब्रार ने देखो अपना देश वेबिनार श्रृंखला के 21वें सत्र का संचालन किया जिसका शीर्षक था “तस्वीरों में भोपाल: परंपरा, संस्कृति और पर्यटन”। कार्यक्रम को इंडिया सिटी वॉक की सौमी रॉय और श्री हिमांशु राना द्वारा प्रस्तुत किया गया। श्री शिवम शर्मा ने भोपाल के इतिहास, संस्कृति और आकर्षण का वर्णन किया।
मध्य प्रदेश की राजधानी भोपाल, जिसे दो मुख्य झीलें ऊपरी झील और निचली झील के साथ झीलों का शहर भी कहा जाता है, अपने विरासत स्थलों, प्राचीन गहनों, फैब्रिक, भोजन आदि के लिए प्रसिद्ध है। वेबिनार में भोपाल के ऐतिहासिक तथ्यों से अवगत कराया गया, छोटी कहानियों / घटनाओं का वर्णन किया गया और अनिवार्य रूप से देखने लायक ऐतिहासिक स्थलों की जानकारी दी गयी। भोपाल की विरासत के आकर्षण को पुराने भोपाल की सैर के माध्यम से अनुभव किया जा सकता है, जो वास्तुकला, भोजन, कवि इकबाल की साहित्यिक दुनिया और रानी कमलापति से लेकर शाहजहाँ बेगम जैसी महिलाओं की कहानियां बताता है।
प्रस्तुतकर्ताओं ने भोपाल के 'पान' सुलेमानी चाय, रेशम पर कढ़ाई का काम, जीप जैसे कई अनुभव साझा किये। सत्र ने मिंटो हॉल सहित कई ऐतिहासिक स्थानों के बारे में बताया गया। नवाब सुल्तान जहान बेगम द्वारा निर्मित मिंटो हॉल भोपाल में स्थापत्य कला का एक बेजोड़ उदाहरण है। इसकी मौलिकता से समझौता किये बिना इसे अंतर्राष्ट्रीय कन्वेंशन सेंटर के रूप में पुनर्निर्मित किया गया है। शहर के विभिन्न संग्रहालयों में आदिवासी कला और संस्कृति को प्रदर्शित करने वाले आदिवासी संग्रहालय के बारे में जानकारी दी गयी जिसमें थीम-आधारित सुंदर दीर्घाएं हैं।
झीलों की भूमि सभी पर्यटकों के लिए एक आकर्षक गंतव्य है। भोपाल एक बहुआयामी गंतव्य है, यानी ऐतिहासिक धरोहर स्थल होने से लेकर अपने शुद्धतम रूप में जैव विविधता से समृद्ध भूमि तक। भोपाल के अलावा, मध्य प्रदेश में अन्य महत्वपूर्ण पर्यटक आकर्षण हैं - सांची, विदिशा, खजुराहो, मांडू, भीमबेटका, इंदौर, उज्जैन, ग्वालियर, चंदेरी और राष्ट्रीय उद्यान कान्हा, बांधवगढ़, पन्ना, पेंच आदि।
देखो अपना देश वेबिनार श्रृंखला को इलेक्ट्रॉनिक्स और सूचना प्रौद्योगिकी मंत्रालय के राष्ट्रीय ई-गवर्नेंस डिवीजन के सहयोग से प्रस्तुत किया गया। वेबिनार के सत्र अब https://www.youtube.com/channel/UCbzIbBmMvtvH7d6Zo_ZEHDA/featured पर और पर्यटन मंत्रालय, भारत सरकार के सभी सोशल मीडिया हैंडल पर उपलब्ध हैं।
वेबिनार की अगली कड़ी 21 मई 2020 को सुबह 11:00 बजे निर्धारित है जिसका शीर्षक 'टाइगर्स एंड टूरिज्म' है। रजिस्टर करने के लिए लिंक है- https://bit.ly/2X7FvoD